stanford-oval/wikipedia huggingface dataset:
Sukupuolivinouma Wikipediassa
Aiheesta muualla

Kuvia tai muita tiedostoja aiheesta Sukupuolivinouma Wikipediassa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gender bias on Wikipedia – 15.5.2019 versio ja 5.3.2024 versio
Wikimedia-säätiön toimitusjohtaja Sue Gardner vuonna 2013
Wikipedia Monument Puolassa kuvaa sekä mies- ja naiswikipedistejä. Alkuperäisessä suunnittelmassa kaikki hahmot olivat miehiä. Veistos on kuvattu vuonna 2014.
Kaavio Wikipedian muokkaajarakenteesta: 90 prosenttia miehiä, yhdeksän prosenttia naisia ja yksi prosentti muunsukupuolisia. – Wikimedia-säätiön vuonna 2018 tekemän Wikipedian muokkaajatutkimuksen mukaan muokkaajat ovat valtaosaltaan miehiä.
Vuoden 2019 Punaisten linkkien naiset -kilpailun aikana järjestettiin Muijii Wikipediaan -muokkaustapahtuma. Fläppitaululla oli post-it -lapuille kirjoitettuna mahdollisia artikkelien aiheita.
Käännös suomeksi
Luettelo Gareth Balen maajoukkuemaaleista

Bale pelaamassa Walesin maajoukkueelle vuonna 2016.
Gareth Bale on walesilainen jalkapalloilija, joka edusti Walesin A-maajoukkuetta vuodet 2006–2022. Hän teki ensimmäisen maajoukkuemaalinsa lokakuussa 2006 pelatuissa EM-karsinnoissa Slovakiaa vastaan ja viimeisen MM-kilpailuissa 2022 Yhdysvaltoja vastaan. Hän teki maajoukkueessa kaksi hattutemppua, joista toisen Kiinaa ja toisen Valko-Venäjää vastaan. Bale on 41 maalillaan Walesin maajoukkueen kaikkien aikojen paras maalintekijä.
Hattutemput

| Nro>  | Päivämäärä | Pelipaikka | Vastustaja | Maalit | Tulos | Ottelumuoto | Viite |
| --- | --- | --- | --- | --- | --- | --- | --- |
| 1. | 22. maaliskuuta 2018 | Guangxi Sports Center, Nanning, Kiina |  Kiina | 3 (2’, 21’, 62’) | 6–0 | China Cup 2016 |  |
| 2. | 5. syyskuuta 2021 | Kazanin keskusstadion, Kazan, Venäjä |  Valko-Venäjä | 3 (5’, 69’, 90+3’) | 3–2 | MM-karsinnat 2022 |  |
Tilastot

Lähde:
Huomautuksia

↑  Uefa katsoo maalin olevan Andri Jarmolenkon oma maali, mutta Fifa laskee maalin kuuluvan teknisesti Balelle.
Kalmar (yhtiö)

| Kalmar |
| --- | --- |

Tunnuslause:  Making every move count
Yritysmuoto:  julkinen osakeyhtiö
Osake:  OMXH: KALMAR
Perustettu:  2024
Toimitusjohtaja:  Sami Niiranen
Puheenjohtaja:  Jaakko-Veikko Eskola 
Kotipaikka:  Itämerenkatu 25,  Helsinki, Suomi
Toiminta-alue:  maailmanlaajuinen
Toimiala:  nosto- ja siirtolaitteiden valmistus
Tuotteet:  lastinkäsittelykoneet ja -laitteet
Henkilöstö:  noin 5 000 (1.7.2024)
Kotisivu:  www.kalmar.fi
Infobox OKVirheellinen NIMI-arvo: 
Kalmar Oyj on suomalainen, kansainvälisesti toimiva lastinkäsittelyalan pörssiyhtiö. Yhtiö perustettiin alkuvuonna 2024, kun Cargotec eriytti Kalmar-liiketoimintansa erilliseen yhtiöön. 
Kalmar toimii maailmanlaajuisesti yli 120 maassa ja työllistää noin 5 000 henkilöä. Yhtiön pääkonttori on Helsingissä.
Cargotecin osakkeenomistajat saivat vanhalla Cargotecin B-osakkeella yhden uuden Kalmar Oyj:n B-osakkeen. Yhtiön B-osakkeen pörssinoteeraus Nasdaq Helsingin pörssissä alkoi 1. heinäkuuta 2024. Kalmarin A-osakkeet ovat luonteeltaan listaamattomia, mutta äänivaltaisempia arvopapereita.
Kalmar tarjoaa raskaiden materiaalien käsittelylaitteita ja palveluja satamille ja terminaaleille, jakelukeskuksille, valmistavalle teollisuudelle ja raskaan logistiikan tarpeisiin. Yhtiön visiona on olla edelläkävijä kestävän materiaalien käsittelyn laitteissa ja palveluissa.
Yhtiö tarjoaa asiakkailleen erilaisia lastinkäsittelyn nosto- ja siirtolaitteita, varaosia ja huoltopalveluja, sekä käsittelyä helpottavia automaatio- ja robotiikkaratkaisuja. Yhtiön pääkonttori sijaitsee Helsingissä, innovaatiokeskukset Tampereella ja Ruotsin Ljungbyssä. Valmistavat tehtaat löytyvät Puolan Stargardista, Yhdysvaltain Ottawasta, Malesian Ipohista ja Kiinan Shanghaista. Myynti- ja huoltopisteitä yhtiöllä on yli 30 valtiossa lukuisilla paikkakunnilla.
Vuoden 2023 laskennallinen carve-out-perusteinen liikevaihto oli noin 2,0 miljardia euroa.
Aiheesta muualla

Kuvia tai muita tiedostoja aiheesta Kalmar (yhtiö) Wikimedia Commonsissa
Kalmar, global website (englanniksi) (kalmarglobal.com)
Kalmar China (kiinaksi) (kalmar.cn)
| n k  OMX Helsinki 25 |
| --- | --- |
 Cargotec  Elisa  Fortum  Huhtamäki  Kalmar  Kemira  Kesko  Kojamo  Kone  Konecranes  Mandatum  Metso  Neste  Nokia  Nokian Renkaat  Nordea Bank  Orion  Outokumpu  Qt Group  Sampo  Stora Enso  Tietoevry  UPM-Kymmene  Valmet  Wärtsilä 
Päivitetty: 17. helmikuuta 2025
Arthur Lindfors

| Mitalit> Maa:   Suomi.Miesten kreikkalais-roomalainen paini. Olympialaiset  | Mitalit> Maa:   Suomi.Miesten kreikkalais-roomalainen paini. Olympialaiset  | Mitalit> Maa:   Suomi.Miesten kreikkalais-roomalainen paini. Olympialaiset  | Maa:   Suomi> Miesten kreikkalais-roomalainen paini. |
| --- | --- | --- | --- |
|  Hopeaa | Antwerpen 1920 | 75 kg |  |
|  Hopeaa | Pariisi 1924 | 75 kg |  |
Arthur Richard Lindfors (17. maaliskuuta 1893 Hyrylä Skavarböle, Tuusula – 21. syyskuuta 1977 Porvoo) oli suomalainen painija ja olympiamitalisti.
Lindfors saavutti kreikkalais-roomalaisessa painissa olympiahopeaa kahdesti. Painiuransa jälkeen hän toimi Suomen Painiliiton johtotehtävissä, painituomarina, Porvoon Akilleksen puheenjohtajana, Porvoon kaupunginvaltuustossa ja leipomoalan järjestötehtävissä.
Saavutuksia

olympiahopeaa Antwerpen 1920 ja Pariisi 1924 (kreikkalais-roomalainen paini, sarja 75 kg)
Pohjoismaiden mestari 1919 ja 1920 (kreikkalais-roomalainen paini, sarja 82,5 kg)
Suomen mestari 1918, 1919 ja 1920 (kreikkalais-roomalainen paini, sarja 82,5 kg), hopeaa 1916 ja pronssia 1914
Arthur Lindfors oli ammatiltaan leipuri. Hän perusti yhdessä muiden urheilijoiden kanssa Porvoseen vuonna 1924 leipomon. Lisäksi hän kuului myöhemmin aktiivina leipomoalan järjestötoimijana.
Skunkit

| Skunkit |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Alalahko::  Caniformia
Heimo::  Haisunäädät Mephitidae  Bonaparte, 1845
Synonyymit
 Mephitinae  

Suvut 
 Haisumäyrät (Mydaus)  Haisunäädät (Mephitis)  Kärsäskunkit (Conepatus)  Täpläskunkit (Spilogale) 
Katso myös
   Skunkit Wikispeciesissä   Skunkit Commonsissa 
Infobox OKNimi-testi OK: 
Haisunäädät eli skunkit (heimo Mephitidae) ovat keskikokoisia, tyypillisesti musta-valkoturkkisia nisäkkäitä. Ne ovat tunnettuja pahanhajuisesta nesteestä, jota ne käyttävät kemiallisena aseena ollessaan uhattuna. Niitä tavataan Pohjois-, Keski- ja Etelä-Amerikassa. Skunkkeja pidetään toisinaan lemmikkeinä.
Ominaisuudet

Kesytetyt skunkit saattavat olla turkkinsa väriltään paitsi musta-valkoisia, myös beigejä, ruskeita, harmaita tai vastaavia. Kooltaan skunkit ovat 40–70 senttimetriä pitkiä ja painavat 0,5–3 kilogrammaa.
Lemmikkinä

Yhdysvalloissa ja Euroopassa, etenkin Saksassa ja Englannissa, skunkkia pidetään lemmikkinä. Suomessa oli vuonna 2015 joitain kymmeniä lemmikkiskunkkeja sekä sen ympärille perustettu yhdistys. Carnivora-lahkon petoeläimiin kuuluvana skunkin pennuttaminen ja myyminen lemmikeiksi kiellettiin kuitenkin vuoden 2016 alusta, joten nykyiset yksilöt jäävät Suomen viimeisiksi lemmikeiksi.
Luokittelu

Skunkit ovat läheistä sukua näätäeläimille (Mustelidae), mutta niiden tarkempi tieteellinen luokittelu on osoittautunut ongelmalliseksi. Haisunäätiä eli skunkkeja on aiemmin pidetty yhtenä näätäeläinten heimon alaheimoista (Mephitinae), mutta nykyisin monet tutkijat erottavat ne omaksi Mephitidae-heimokseen. Varsinkin haisumäyrien (suku Mydaus) taksonomisesta asemasta ollaan erimielisiä: aiemmin ne on sijoitettu näätäeläinten heimoon ja mäyrien (Melinae) alaheimoon, kun taas alla olevan lajilistan lähteenä käytetyssä Mammal Species of the World -teoksessa (2005) ne luetaan haisunäätien heimoon. Haisumäyrät mukaan luettuna haisunäätien heimoon kuuluu neljä sukua ja 12 lajia:
Haisunäädät (Mephitis )
Huppuskunkki (Mephitis macroura)
Skunkki eli juovaskunkki eli haisunäätä (Mephitis mephitis)
Kärsäskunkit (Conepatus )
Chinga (Conepatus chinga)
Patagonianskunkki (Conepatus humboldtii)
Valkoselkäskunkki eli porsasskunkki (Conepatus leuconotus)
Amazonasinskunkki (Conepatus semistriatus)
Täpläskunkit (Spilogale )
Eteläntäpläskunkki (Spilogale angustifrons)
Lännentäpläskunkki (Spilogale gracilis)
Idäntäpläskunkki (Spilogale putorius)
Kääpiötäpläskunkki (Spilogale pygmaea)
Haisumäyrät (Mydaus )
Haisumäyrä eli teledu (Mydaus javanensis)
Löyhkämäyrä eli palawaninlöyhkämäyrä (Mydaus marchei)
Aiheesta muualla

Rentokil: Haisunäädät (Arkistoitu – Internet Archive)
ITIS: Mephitidae (englanniksi)
University of Michigan, Animal Diversity Web (ADW): Mephitidae, skunks and stink badgers (englanniksi)
Biology and Control of Skunks (englanniksi)
| --- | --- |
Taksonitunnisteet:  Wikidata: Q83244  Wikispecies: Mephitidae  ADW: Mephitidae  BOLD: 1353  CoL: CLQ  EoL: 7671  EPPO: 1MEPHF  GBIF: 9679  iNaturalist: 41871  IRMNG: 107030  ITIS: 552336  MSW: 14001521  NCBI: 119825  Open Tree of Life: 445986  Paleobiology Database: 104743
Jevgeni Ossinovski

| Jevgeni Ossinovski |
| --- | --- |
 Ossinovski toukokuussa 2017
Tallinnan kaupunginjohtaja
 14. huhtikuuta 2024–  
Edeltäjä:  Mihhail Kõlvart
Viron terveys- ja työministeri
 Rõivasin II hallitus 14.9.2015–23.11.2016 Ratasin I hallitus 23.11.2016–2.5.2018  
Edeltäjä:  Rannar Vassiljev
Seuraaja:  Riina Sikkut
Viron opetus- ja tiedeministeri
 Rõivasin I hallitus 26.3.2014–9.4.2015  
Edeltäjä:  Jaak Aaviksoo
Seuraaja:  Jürgen Ligi
Henkilötiedot
Syntynyt: 15. maaliskuuta 1986 (ikä 38) Kohtla-Järve
Tiedot
Puolue:  Sosiaalidemokraattinen puolue
Jevgeni Ossinovski (2021)
Jevgeni Olegovitš Ossinovski (ven. Евгений Олегович Осиновский, Jevgeni Olegovitš Osinovski, s. 15. maaliskuuta 1986 Kohtla-Järve) on virolainen poliitikko ja Tallinnan kaupunginjohtaja huhtikuusta 2024. Hän toimi Viron sosiaalidemokraattisen puolueen puheenjohtajana vuosina 2015–2019. Aiemmin hän on ollut opetus- ja tiedeministerinä 2014–2015 sekä terveys- ja työministerinä 2015–2018. Ossinovski on Viron ensimmäinen venäläistaustainen ministeri neuvostoaikojen jälkeen. Riigikoguun Ossinovski valittiin ensimmäisen kerran vuoden 2011 vaaleissa.
Poliittinen ura

Ossinovski valittiin opetusministeriksi Reformipuolueen Taavi Rõivasin muodostaessa hallituksen sosiaalidemokraattien kanssa maaliskuussa 2014. Ossinovskin vaikutuksesta vanhemman venäjänkielisen väestön kansalaisuuskokeen kielitaitovaatimuksia lievennettiin. Opetusministerinä hän myös kiinnitti huomiota venäjänkielisten koulujen vironkielisen opetuksen puutteisiin.
Maaliskuun 2015 vaalien jälkeen opetusministerin paikka meni Reformipuolueen Jürgen Ligille, joka oli aiemmin joutunut eroamaan edellisestä hallituksesta hyökättyään Ossinovskia vastaan keskustelussa sosiaalisessa mediassa.
Vaalien jälkeisen hallituksen muodostivat Reformipuolue, sosiaalidemokraatit ja Isänmaan ja Res Publican liitto. Hallituksen ensimmäisenä päivänä Ossinovski hiillosti pääministeri Taavi Rõivasta tämän otettua ministeriksi uuteen hallitukseen aiemmin Reformipuolueen rahoitusskandaalin vuoksi eroamaan joutuneen Kristen Michalin. Ossinovski oli myös ainoa hallituspuolueiden jäsen, joka ei tukenut Rõivasia pidättäytyen äänestämästä.
Ossinovski ilmoitti toukokuun 2015 alussa haastavansa kesäkuun alun puoluekokouksessa Sven Mikserin sosiaalidemokraattien puheenjohtajana. Ossinovski oli ilmaissut julkisesti tyytymättömyytensä hallituspuolueiden solmimaan koalitiosopimukseen, ja kertoi haluavansa avata sen muutoksille. Vain vähän ennen puoluekokousta Mikser ilmoitti vetäytyvänsä äänestyksestä, minkä jälkeen sosiaalidemokraatit valitsivat Ossinovskin puolueen uudeksi puheenjohtajaksi äänin 443–39.
Vuoden 2019 Riigikogun vaalien lähestyessä Ossinovski tiedotti huhtikuussa 2018 jättävänsä ministerintehtävät, jotta voisi keskittyä täysin puolueen toimintaan. Vaaleissa sosiaalidemokraatit kärsi tappion menettäen neljä paikkaa, minkä jälkeen Ossinovski kertoi astuvansa sivuun puolueen johdosta.
Huhtikuussa 2024 Ossinovski valittiin Tallinnan kaupunginjohtajaksi.
Perhe ja koulutus

Ossinovski on venäläisen isän ja virolaisen äidin esikoislapsi. Hänen isänsä Oleg Ossinovski on Viron rikkaimpia liikemiehiä. Ossinovskilla on yhdessä puolisonsa Triinun kanssa kaksi lasta: marraskuussa 2014 syntynyt poika ja marraskuussa 2016 syntynyt tytär.
Ossinovski on suorittanut Master of Science -tutkinnon London School of Economicsissa sekä Master of Arts -tutkinnon mannermaisesta filosofiasta Warwickin yliopistossa. Hänellä on myös kandidaatin tutkinto filosofiasta Tarton yliopistossa. Hän puhuu venäjän ja viron lisäksi sujuvasti englantia ja jonkin verran ranskaa.
Aiheesta muualla

Kuvia tai muita tiedostoja aiheesta Jevgeni Ossinovski Wikimedia Commonsissa
| 0 | 1 | 2 |
| --- | --- | --- |
| Edeltäjä: Sven Mikser | Sosiaalidemokraattisen puolueen puheenjohtaja 2015–2019 | Seuraaja: Indrek Saar |
Anders

| Anders |
| --- | --- |
Nimipäivä:   
– suomenkielinen:  –
– ruotsinkielinen:  30. marraskuuta
– ortodoksinen:  –
Muunnelmia:  Ante, Antti, Antero
Vastineita eri kielissä:  André, Andrew, Andries, Andrej
Nimen alkuperä:  kreikkalainen, raamatullinen, Andreas
Infobox OKNimi-testi OK: 
Anders on pohjoismainen miehen etunimi, raamatullisen Andreas-nimen ruotsin-, norjan- ja tanskankielinen vastine.
Suomessa nimi Anders on vuoden 2019 loppuun mennessä annettu 12 017 miespuoliselle henkilölle. Andersin nimipäivä on suomenruotsalaisen kalenterin mukaan 30. marraskuuta, joka on kristikunnassa vanhastaan apostoli Andreaan muistopäivä.
Aiheesta muualla

Kuvia tai muita tiedostoja aiheesta Anders Wikimedia Commonsissa
Triceratops

| Triceratops |
| --- | --- |

 Liitukausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Marginocephalia
Osalahko::  †Ceratopsia
Yläheimo::  †Ceratopsoidea
Heimo::  †Ceratopsidae
Alaheimo::  †Ceratopsinae
Suku::  †Triceratops  Marsh, 1889
Synonyymit
 Katso teksti 
Lajit
 †T. horridus   †T. prorsus 
Katso myös
   Triceratops Wikispeciesissä   Triceratops Commonsissa 
Infobox OKNimi-testi OK: 
Triceratops ("kolmisarvinaama") oli myöhäisellä liitukaudella elänyt hirmulisko.
Fossiilit

Triceratopsin löysi ensimmäisen kerran yhdysvaltalainen paleontologi John Bell Hatcher vuonna 1888. Hirmuliskon nimesi vuonna 1889 paleontologi Othniel Charles Marsh, joka tosin aluksi luuli sitä muinaisen biisonin jäännöksiksi. Triceratopsin fossiileita on löydetty runsaasti Pohjois-Amerikasta, ja myös Kanadasta. Se on yksi tunnetuimmista hirmuliskoista. Tähän mennessä siitä on löydetty kolme luurankoa, joista yksikään ei ole täydellinen, sekä yli 50 kalloa.
Kuvaus

Triceratops oli liitukaudella elänyt kasvinsyöjädinosaurus, joka tunnetaan sen kolmesta sarvesta. Se eli noin 66 miljoonaa vuotta sitten.
Ulkonäkö > Koko

Triceratops oli yhdeksän metriä pitkä josta 2,3 metriä oli kalloa, korkeutta sillä oli noin kolme metriä ja painoa noin 8 500 kilogrammaa, mikä vastaa viittä sarvikuonoa. Se käveli neljällä jalalla. Triceratops myös muistutti suuresti ulkonäöltään nykyisiä sarvikuonoja. Sen erottuvin piirre on sen massiivinen kallo, joka oli kolmasosan sen kehon pituudesta.
Ravinto

Triceratops oli kasvinsyöjä ja sillä oli suuri papukaijamainen nokka, jonka avulla hirmulisko kykeni leikkelemään juuria ja varpuja syötäviksi. Lisäksi sen poskihampaissa oli kovaa kiillettä, jonka avulla se jauhoi kovan kasviravintonsa nielemiskelpoiseksi. Triceratopsilla saattoi olla 400–800 hammasta.
Luokittelu

Triceratops kuului linnunlantioisissa sarvinaamojen osalahkoon.
Luokittelu > Synonyymit

Vuonna 2010 Jack Horner ja John Scanella julkaisivat tutkimuksen, jonka mukaan aiemmin erillisinä sukuina pidetyt Triceratops ja Torosaurus ovatkin yksi ja sama suku. Luiden analyysit osoittivat että Torosaurukset (suom. härkälisko) olivat vanhoja yksilöitä ja Triceratopsit nuoria. Niiden luurankoja on lähes mahdotonta erottaa toisistaan. Tutkijoiden löytämiä todisteita siirtymisestä Torosaurukseen oli esimerkiksi Torosauruksen kaulurin reiät, joiden kohdalla Triceratopsin kauluri oli ohuempi. Tutkijoiden mukaan Triceratopsilla oli nuorena taaksepäin kaartuvat otsasarvet ja pieni piikikäs kauluri, kun taas vanhalla yksilöllä oli suuri, piikitön kaulus ja eteenpäin sojottavat sarvet.
Nykyisilläkin eläimillä tapahtuu samankaltaisia muutoksia: esimerkiksi kypäräkasuaarin poikasen kypärä on aivan litteä, mutta aikuisella yksilöllä se on noin 15 senttiä korkea.
Kolmas dinosaurus, Nedoceratops, saattaa olla keskiaste Triceratopsin ja Torosauruksen välissä. Nedoceratops on ollut usein vaikea luokitella, mutta sillä oli kaksi pienempää reikää kaulurissa kuin Torosauruksella. Tosin paleontologi Andy Farke ei hyväksy teoriaa, että Nedoceratops olisi Triceratopsin synonyymi. PLoS ONEssa julkaisemassaan artikkelissa hän väittää, että Nedoceratops on oma sukunsa, muun muassa sen sarvien asennon perusteella.
Oli se Triceratopsin synonyymi tai ei, niin Torosaurus saattoi silti olla vanhentunut Triceratops. Jos asia oli näin, kuuluu sukua kutsua jatkossakin nimellä Triceratops, sillä se kuvattiin ensimmäisenä.
Sarvien käyttö

Triceratops on saanut nimensä kolmesta sarvesta, joista kaksi oli otsassa ja yksi kuonon kärjessä. Otsan sarvet olivat jopa metrin pituisia. Tutkijoiden mukaan sarvien tarkoituksena oli suojella sen ajan suurimmalta Triceratopsien uhalta, Tyrannosaurus rexiltä ja houkutella lajikumppaneita. Todennäköisesti Triceratops-koiraat myös vertailivat sarviaan ja käyttivät niitä tappeluissaan. Triceratopsilla oli myös vahva kauluri, joka suojeli sen kaulaa. Muilla ceratopseilla kauluksessa oli keventäviä aukkoja, mutta Triceratopsilla kaulus oli umpiluuta. Kauluri saattoi olla hyvinkin värikäs kumppanien houkuttelemiseksi.
Laumaeläimenä

Paleontologit uskovat sen eläneen nykyaikaisten biisonien tavoin laumoissa. Tällaiset laumat olisivat torjuneet jopa suurten petodinosaurusten kuten muun muassa Tyrannosauridae-heimon pieniä ryhmiä. Esimerkiksi Tyrannosauruksen hyökätessä aikuiset Triceratopsit kerääntyivät piiriksi heikompien poikasten ympärille.
Triceratopsin luuranko
Triceratopsin kallo
Kalevi Lehtinen

| Kalevi Lehtinen |
| --- | --- |
 Kalevi Lehtinen Helsingissä vuonna 2006.
Henkilötiedot
Syntynyt: 1. tammikuuta 1936 Helsinki
Kuollut: 17. heinäkuuta 2011 (75 vuotta) Kandern, Baden-Württemberg, Saksa
Kansalaisuus:   Suomi
Ammatti:  pappi, evankelista, kirjailija
Kirjailija
Tuotannon kieli: suomi venäjä viro
Aikakausi:  1982–2011
Aiheet:  kristinusko, pelastus, Raamattu
Esikoisteos:  Sinulle
Aiheesta muualla
Kansan Raamattuseura
Löydä lisää kirjailijoitaKirjallisuuden teemasivulta
Kalevi Lauri Tapio Lehtinen (1. tammikuuta 1936 Helsinki – 17. heinäkuuta 2011 Kandern, Baden-Württemberg, Saksa) oli rovasti, kirjailija sekä kansainvälisesti tunnetuin suomalainen evankelista ja luterilainen pappi.
Lehtinen valmistui ylioppilaaksi Keravan yhteiskoulusta vuonna 1954 ja teologian kandidaatiksi Helsingin yliopistosta vuonna 1963. Hänet vihittiin Suomen evankelis-luterilaisen kirkon papiksi vuonna 1964. Hän työskenteli virkaatekevänä uskonnon, psykologian ja filosofian vanhempana lehtorina Raahen yhteislyseossa ja Tehtaanpuiston yhteiskoulussa Helsingissä vuosina 1959–1962 sekä Karjalan yhteiskoulussa Helsingissä vuosina 1963–1964. Lehtinen toimi Järvenpään virkaatekevänä nuorisopappina vuosina 1962–1963, Kansan Raamattuseuran nuorisoevankelistana vuosina 1964–1965 sekä KRS:n opiskelijatyön pääsihteerinä vuosina 1966–1972.
Lehtinen työskenteli vuodesta 1974 Campus Crusade for Christin Euroopan toimistossa (vuodesta 1989 nimellä Agape Europe) Saksassa sekä sen johtajana vuosina 1977–1987.
Suomalaisten tuntemaksi Lehtinen tuli vuonna 1987 tulkatessaan evankelista Billy Grahamin puheita Helsingin olympiastadionilla pidetyssä Missio Helsingissä, minkä jälkeen Lehtinen toimi evankelistana. Hänet tunnettiin Suomen lisäksi varsinkin Venäjällä, Virossa ja IVY-maissa. Lehtisen kirjoja painettiin neljällä kielellä yhteensä yli miljoona kappaletta. Hän asui Saksassa vuodesta 1974.
Opetukset kristinuskosta

Lehtinen kiteyttää kristinuskon perusasiat neljään asiaan.
»Ihminen tarvitsee oikeaa tietoa Jumalasta, ihmisestä, Jeesuksesta ja uskosta. Tärkein informaatio tavallisen ihmisen kannalta on tieto siitä, että Jumala on olemassa ja että Jumala on ihmisen puolella.»
Olli Valtosen kirjoittaman Lehtisen elämästä kertovan kirjan Tänään Kalevi Lehtinen ensipainos oli suurin siihenastinen Suomessa otettu painos.
TV-tuotanto

Kalevi tuotti vaimonsa Leenan kanssa opetusohjelmaa nimeltä 5 leipää ja 2 kalaa kahdenkymmenen jakson verran, jota näytettiin Taivas TV7:llä vuonna 2008.
Yksityiselämä

Lehtisen syntymästä vuoden 1936 alussa suomalaiset saivat lukea palstametreittäin, sillä hänen isänsä oli olympiavoittaja, ME-juoksija Lauri Lehtinen. Lehtistä kiusattiin koulussa lihavuuden takia. Aikuisena hän laihdutti langanlaihaksi. Lehtisellä on kolme lasta, hänen vaimonsa Eine Lehtinen kuoli vuonna 1996. Hänen toinen vaimonsa oli Leena Lehtinen.
Kuolema

Lehtinen kaatui juoksulenkillä Etelä-Saksan Kandernissa ja menehtyi kaksi päivää sen jälkeen 17. heinäkuuta 2011. Hänet haudattiin sukuhautaan Tuusulan Paijalan kappelin hautausmaalle.
Kirjat

Evankelistan testamentti.  (Riku Rinne toisena tekijänä)  Kuva ja Sana, 2006.  ISBN 9789515850874
Jumala sinun puolellasi – Evankeliumi Roomalaiskirjeessä.  Jyväskylä:  Karas-Sana Oy, 1987.  ISBN 951-655-370-2
Löytöretkellä.  (Eine Lehtinen toisena tekijänä)  Hämeenlinna:  Karas-Sana Oy, 1983.  ISBN 951-655-295-1
Pyhä Henki tässä ja nyt.  Hämeenlinna:  Päivä Osakeyhtiö, 2004-2006.  ISBN 952-475-201-8
Rakkautta loppuun asti – Näköaloja Johanneksen evankeliumista.  Jyväskylä:  Karas-Sana Oy, 2004.  ISBN 951-655-590-X
Sinulle.  (31. painos)  Hämeenlinna:  Päivä Osakeyhtiö, -2011.  ISBN 951-622-861-5
Kirjallisuutta

Valtonen, Olli: Tänään Kalevi Lehtinen.  Hämeenlinna:  Päivä Osakeyhtiö, 1989.  ISBN 951-622-449-0
Valtonen, Olli: Kalevi Lehtinen : jatkoaika.  Helsinki:  Kirjapaja, 1992.  ISBN 9516251595
Aiheesta muualla

Kalevi Lehtisen muistokirjoitus Helsingin Sanomissa
Mika Tuovinen: Kalevi Lehtinen on kuollut
Kalevi Lehtisen haastattelu 70-vuotispäivänä
Kalevi Lehtisen elämäkerta videotallenteena
MInna Rikkinen: / Lehtinen, Kalevi (1936–2011) Kansallisbiografia-verkkojulkaisu (maksullinen). 8.8.2011. Helsinki:  Suomalaisen Kirjallisuuden Seura.
Turunen, Antti: Meillä ei ole mitään, mutta omistamme kaiken – Kalevi Lehtisen ihmiskäsitys Käytännöllisen teologian pro gradu -tutkielma. Itä-Suomen yliopisto. 2012.
| n k Viides herätysliike |
| --- | --- |
Järjestöt:  Helsingin Raamattukoulu  Kansan Raamattuseura  Lähetysyhdistys Kylväjä  Sanansaattajat  Suomen Evankelisluterilainen Kansanlähetys  Suomen Raamattuopisto  Opko 
Henkilöt:  Heino  Lehtinen  Junkkaala  Kankainen  Karilas  Laitakari  Muroma  Mäkelä  Nummela  Nyman  Saarnivaara  Sares  Saunaluoma  Tiilikainen  Väisänen 
Koulutus ja media:  Kairosmaja  Kansanlähetysopisto  Vivamo  Revontulikappeli  Savonlinnan kansanopisto  Perussanoma Elämä  Perusta  Seurakuntalainen  Karas-Sana Sana  Kustannus Uusi Tie Uusi Tie-lehti  Donkki  Nuotta 
Kulttuuri ja tapahtumat:  Kansanlähetyspäivät  Sanan suvipäivät  Kesäsanoma  Viisikielinen 
Evankelikalismi
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Kansallisbiografia  Biografiasampo